CELEX: C2004/273/03
Language: da
Date: 2004-11-06 00:00:00
Title: Domstolens dom (Tredje Afdeling) af 16. september 2004 i sag C-248/02, Kommissionen for De Europæiske Fællesskaber mod Den Italienske Republik (Traktatbrud — forurening og gener — jordbundsbeskyttelse — slam fra rensningsanlæg — meddelelse af ufuldstændige oplysninger for 1995-1997 — artikel 10 og 17 i direktiv 86/278/EØF)

6.11.2004   
            
            
               DA
            
            
               Den Europæiske Unions Tidende
            
            
               C 273/2
            
         
      DOMSTOLENS DOM
   
   (Tredje Afdeling)
   af 16. september 2004
   i sag C-248/02, Kommissionen for De Europæiske Fællesskaber mod Den Italienske Republik (1)
   
   (Traktatbrud - forurening og gener - jordbundsbeskyttelse - slam fra rensningsanlæg - meddelelse af ufuldstændige oplysninger for 1995-1997 - artikel 10 og 17 i direktiv 86/278/EØF)
   (2004/C 273/03)
   Processprog: italiensk
   I sag C-248/02, angående et traktatbrudssøgsmål i henhold til artikel 226 EF, anlagt den 8. juli 2002, Kommissionen for De Europæiske Fællesskaber (befuldmægtigede: H. Støvlbæk og R. Amorosi) mod Den Italienske Republik (befuldmægtiget: I.M. Braguglia, bistået af M. Fiorilli), har Domstolen (Tredje Afdeling), sammensat af A. Rosas, som fungerende formand for Tredje Afdeling, og dommerne R. Schintgen og K. Schiemann (refererende dommer); generaladvokat C. Stix-Hackl; justitssekretær: R. Grass, den 16. september 2004 afsagt dom, hvis konklusion lyder således:
   
               1.
            
            
               Den Italienske Republik har tilsidesat sine forpligtelser i henhold til artikel 10, stk. 1, litra a) og b), samt artikel 17 i direktiv 86/278, som ændret ved Rådets direktiv 91/692/EØF af 23. december 1991 om standardisering og rationalisering af rapporterne om gennemførelse af en række miljødirektiver,
               
                           —
                        
                        
                           idet den ikke har meddelt de krævede oplysninger om de årlige gennemsnitsværdier for koncentrationer (mg/kg tørstof) af tungmetaller (kadmium, kobber, nikkel, bly, zink, kviksølv og chrom) og af de mængder kvælstof og fosfor, som er indeholdt i slam fra rensningsanlæg,
                        
                     
                           —
                        
                        
                           idet den ikke har meddelt nogen oplysninger om mængden (ton/år) af slam i form af tørstof fra rensningsanlæg,
                        
                     
                           —
                        
                        
                           idet den ikke har meddelt de krævede oplysninger om den mængde slam, der årligt anvendes i landbruget i form af tørstof, når bortses fra regionen Friuli-Venezia Giulia (1995-1997), den selvstyrende provins Bolzano-Bozen (1995) regionen Emilia-Romagna og regionerne Liguria og Calabria, for hvilke det er oplyst, at der ikke i landbruget var blevet anvendt slam fra rensningsanlæg,
                        
                     
                           —
                        
                        
                           idet den ikke har påset, at der blev truffet behørige foranstaltninger, i det mindste for så vidt angår regionerne Lombardia, Emilia-Romagna, Toscana, Abruzzo, Campania, Valle d'Aosta, Sicilia og Marche, til løbende at føre registre med oplysninger om slammets sammensætning og karakteristika på grundlag af de parametre, der er fastsat i bilag II A til Rådets direktiv 86/278/EØF af 12. juni 1986 om beskyttelse af miljøet, navnlig jorden, i forbindelse med anvendelse i landbruget af slam fra rensningsanlæg, og idet den ikke har påset, at der blev truffet behørige foranstaltninger til løbende at føre registre med oplysninger om den producerede slammængde (for hele det nationale område) og den til landbruget leverede slam, i det mindste hvad angår regionerne Abruzzo, Campania, Toscana og Sicilia.
                        
                     
         
               2.
            
            
               Den Italienske Republik betaler sagens omkostninger.
            
         
      (1)  EFT C 202 af 24.8.2002.